Source: https://www.slov-lex.sk/pravne-predpisy/SK/ZZ/1978/94/
Timestamp: 2020-07-06 18:23:26+00:00
Document Index: 16969357

Matched Legal Cases: ['§ 33', '§ 3', '§ 1', '§ 10', '§ 94', '§ 2', '§ 3', '§ 4']

94/1978 Zb. - Vyhláška Ministerstva školstva Česk... - SLOV-LEX
94/1978 Zb.
Ministerstva školstva Českej socialistickej republiky
z 30. augusta 1978
o organizácii školského roka na základných a stredných školách
Ministerstvo školstva Českej socialistickej republiky ustanovuje podľa § 33 ods. 2 zákona č. 63/1978 Zb. o opatreniach v sústave základných a stredných škôl:
Táto vyhláška upravuje organizáciu školského roka na základných deväťročných školách, na základných školách, na školách pre mládež vyžadujúcu osobitnú starostlivosť a na stredných školách (ďalej len ,,školy„).
Obdobie školského vyučovania sa člení na prvý a druhý polrok. S výnimkami ďalej uvedenými sa v prvom polroku školského roka začína vyučovanie 1. septembrom a končí sa 31. januárom nasledujúceho kalendárneho roka; v 2. polroku sa vyučovanie začína 1. februárom a končí sa 30. júnom. Obdobie školského vyučovania je prerušené obdobím školských prázdnin (§ 3).
V poslednom ročníku škôl poskytujúcich úplné stredné vzdelanie sa obdobie školského vyučovania v 2. polroku končí dňom záverečnej porady maturitnej komisie v riadnom skúšobnom období, v poslednom ročníku stredných odborných učilíšť, odborných učilíšť a učňovských škôl 15. júnom. Ak záverečná porada maturitnej komisie pripadne na pondelok, končí sa obdobie školského vyučovania predchádzajúcim piatkom.
V študijných odboroch na odborných školách a stredných odborných školách a v štúdiu na stredných odborných učilištiach, v ktorých žiaci vykonávajú prevádzkovú prax čiastočne cez hlavné prázdniny, sa vyučovanie končí dňom nástupu na prevádzkovú prax.
V treťom ročníku stredných zdravotníckych škôl a v prvom ročníku dvojročného štúdia pre absolventov gymnázií na stredných zdravotníckych školách sa vyučovanie končí v piatok pred nástupom na povinnú štvortýždňovú prevádzkovú prax. Táto prax sa začína prvým pondelkom po 30. máji.
Ak začiatok vyučovania pripadne v prvom polroku na piatok, vyučovanie sa začína až najbližšie nasledujúcim pondelkom, ak koniec vyučovania v druhom polroku podľa odsekov 1, a 2 prípadne na pondelok, končí sa vyučovanie už predchádzajúcim piatkom.
V poslednom vyučovacom dni každého polroka sa odovzdáva žiakom vysvedčenie. O maturitnom vysvedčení a vysvedčení o záverečnej učňovskej skúške platí osobitný predpis.1)
Obdobie školských prázdnin
Zimné prázdniny trvajú od 23. decembra do 2. januára včítane. Ak 23. december prípadne na utorok, začínajú sa zimné prázdniny už predchádzajúcim pondelkom; v roku, keď 3. január pripadne na piatok, končia sa až týmto dňom.
Jarné prázdniny trvajú týždeň a začínajú sa predposledným pondelkom mesiaca marca. Okresný národný výbor po dohode s krajským národným výborom môže posunúť termín jarných prázdnin na základných školách, na základných deväťročných školách a na školách pre mládež vyžadujúcu osobitnú starostlivosť až o 2 týždne pred alebo za termín ustanovený v prvej vete, a to jednotne pre školy, ktoré odborne vedie. Krajský národný výbor môže obdobne posunúť termín jarných prázdnin na školách, ktoré odborne vedie. V miestach ohrozených v mimoriadne zvýšenej miere priemyselnými exhaláciami sa termín jarných prázdnin môže posunúť až o 4 týždne pred alebo za termín ustanovený v prvej vete.
Hlavné prázdniny trvajú od skončenia vyučovania v druhom polroku do začatia vyučovania v novom školskom roku. Na školách, ktorých učebné plány určujú pre žiakov povinnú prázdninovú
prax, sa hlavné prázdniny skracujú o čas tejto praxe.
Zamestnávanie učňov počas školských prázdnin sa spravuje osobitnými predpismi.2)
Oprava vyučovacieho času
Na školách uvedených v § 1 sa vyučuje v päťdňovom vyučovacom týždni.3)
Na návrh riaditeľa školy a po vyjadrení Združenia rodičov a priateľov školy môže národný výbor, ktorý školu odborne vedie, určiť, že na príslušnej škole sa vyučuje v jedenásťdňovom vyučovacom cykle4) alebo v šesťdňovom vyučovacom týždni.
Zrušujú sa smernice Ministerstva školstva Českej socialistickej republiky č. 4002/71-213 z 3. januára 1971 o organizácii školského roka na školách I. a II. cyklu a na odborných učilištiach (uverejnené vo Vestníku MŠ a MK ČSR 1971 na str. 1, oznámené v čiastke 46/1970 Zb.).
Smernice Ministerstva školstva Českej socialistickej republiky pre maturitné skúšky na školách poskytujúcich úplné stredné vzdelanie z 5. 4. 1971 č. 10 862/71-213, uverejnené vo Vestníku MŠ a MK 1971 na str. 42, oznámené v čiastke 9/1971 Zb.; vyhláška č. 111/1965 Zb. o záverečných učňovských skúškach v znení vyhlášok č. 11/1968 Zb., 143/1969 Zb. a č. 14/1976 Zb.
§ 10 vyhlášky Ministerstva školstva Českej socialistickej republiky č. 87/1970 Zb. o učebných odboroch a o organizácii výchovy učňov v znení vyhlášok č. 68/1971 Zb., č. 54/1972 Zb. a č. 70/1978 Zb.
Pri presunoch pracovného času podľa § 94 Zákonníka práce môže byť vyučovacím dňom aj sobota.
Pri jedenásťdňovom vyučovacom cykle sa vyučuje striedavo v päťdňovom a v šesťdňovom vyučovacom týždni.
§ 2 Obdobie školského vyučovania
§ 3 Obdobie školských prázdnin
§ 4 Oprava vyučovacieho času
Číslo: 94/1978 Zb.
Názov: Vyhláška Ministerstva školstva Českej socialistickej republiky o organizácii školského roka na základných a stredných školách
Dátum vyhlásenia: 30.08.1978
Nachádza sa v čiastke: 21/1978